cyanic-selkie/wikianc huggingface dataset:
Verisunnuntai (1905)
Paikalla tapahtumaa todistamassa oli muiden muassa suomalainen viisivuotias Aleksanteri Ahola-Valo. Tuleva taiteilija ja kirjailija näki leikkitovereidensa putoavan ammuttuina puista. On sanottu, että tapahtuman todistaminen muutti paljon hänen persoonallisuuttaan ja luonnettaan. Hän päätti tehdä kaikkensa, että aikuisten väkivaltainen hulluus loppuisi.
Aksolotlit
Aksolotlit (Ambystomatidae) on pyrstösammakkojen lahkoon kuuluva heimo. Siihen laskettiin alun perin suvut Ambystoma, Dicamptodon ja Rhyacotriton. Kaksi jälkimmäistä kuitenkin erotettiin omiksi heimoikseen, jotka olivat lännenaksolotlit (Dicamtodontidae) ja Rhyacotritonidae. Vuonna 2006 Dicamptodon siirrettiin takaisin aksolotleihin kladististen tutkimusten perusteella. Suurin osa tämän heimon lajeista kuuluu sukuun Ambystoma.
Mardinin maakunta
Mardinin maakunta on yksi Turkin 81 maakunnasta. Maakunnan väkiluvuksi arvioitiin 788 996 vuonna 2014. Maakunta rajoittuu etelässä Syyrian Hasakan maakuntaan ja on melko lähellä myös Irakin rajaa. Maradinin maakunta on osa Turkin kurdialuetta.
Tohtori Doom
Tohtori Doom, oikealta nimeltään Victor von Doom (Suomessa käytetty myös nimeä Tohtori Tuomio ja Tohtori Tuho), on Marvel-kustantamon superroisto. Hahmo esiintyi ensimmäisen kerran Fantastic Four -lehden numerossa 5 (heinäkuu 1962) ja hänet loivat Stan Lee ja Jack Kirby (tosin Lee oli käyttänyt samaa nimeä aikaisemmin huumorisarjakuvassa).
Tohtori Doom on nerokas tiedemies, joka oli nuorena Ihmenelosten Reed Richardsin opiskelutoveri. Hän alkoi kuitenkin kadehtia Richardsin älykkyyttä ja arpeutui pieleen menneessä kokeessaan. Doom hallitsee Latveria-nimistä valtiota, mikä takaa hänelle diplomaattisen koskemattomuuden.
Doom on Marvel-universumin toiseksi älykkäin mies, vain Reed Richards on älykkäämpi, ja Marvel-universumin toiseksi paras maagikko, vain Tohtori Outo on parempi maagikko.
Nurmimaamuna
Nurmimaamuna (Bovista nigrescens) on nurmikoilla yleisenä kasvava maamuniin (Bovista) kuuluva valkoinen sienilaji, joka kuitenkin tummuu vanhemmiten. Se on yleinen koko Suomessa. Laji on munanmuotoinen. Nuoret yksilöt ovat syötäviä, mutta maku huononee vanhemmiten ja nestemäinen vanhemman sienen malto ei myöskään ole omiansa houkuttelemaan ruokasienestäjää. Känsätuhkeloa sanotaan joskus maamunaksi, vaikka se on varsin erinäköinen.
Tohtori Doom
Ihmeneloset
Palattuaan Maahan von Doom yritti jälleen tuhota vihaamansa Ihmeneloset jotka siihen aikaan olivat menettäneet voimansa. Nämä olivatkin pakotetut palauttamaan voimat itselleen ja Möykky murskasi Doom kädet tämän haarniskan alla. Doom pakeni tuskissaan vannoen kostoa Möykylle ja Möykky – katkerana paluustaan Möykyksi, vihasi Doomia entistä enemmän.
Nykyiset vaiheet
Jälleen kerran Reed kuitenkin voitti Doomin opettelemalla magiaa itsekin ja käyttämällä Doomin ylpeyttä tätä vastaan. Reedin onnistui saattaa Doom tiuskaisemaan, ettei kumarra ketään, jolloin Haazarethin demonit veivät hänet helvettiin ja palauttivat samalla traumatisoituneen Franklinin.
Voimat ja varusteet
Doomilla on myös laaja tietomäärä taikuudesta ja muusta mystisismistä. Nämä taidot hän hankki oleskellessaan munkkien luona Tiibetissä. Hän kykenee ampumaan mystisestä energiasta koostuvia voimaiskuja, vangitsemaan vihollisensa Cyttorakin Purppurahihnoihin, luomaan suojaavia voimakenttiä ja luomaan oviaukkoja toisiin olemassaolon tasoihin, kuten Australian aboriginaalien Uniaikaan tai Mefiston helvetilliseen ulottuvuuteen. Onkin väitetty, että Tohtori Doom olisi seuraavana vuorossa Maailman Mahtavimman Velhon tittelistä kilpailtaessa (nykyäänhän titteliä pitää itsellään Tohtori Outo).
Tavoitteet ja rajoitukset
Tähän mennessä hän on saavuttanut kaksi tavoitettaan. Tohtori Oudon avulla von Doom riisti äitinsä sielun Mefiston kynsistä.
Tohtori Doom on myös saavuttanut totaalisen herruuden maailmassa useita kertoja, mutta on luopunut siitä eri syistä, mukaan lukien pitkästyminen. Erään kerran Marvelin graafisessa novellissa Emperor Doom hän valloitti maailman Purppuramiehen voimien avulla. Jokaisella kerralla von Doom saattoi maailman ennennäkemättömään kukoistuksen aikakauteen, mutta pitää koko planeetan hallitsemista epämiellyttävänä tehtävänä.
Voimat ja varusteet
Doomin sisäelimet ovatkin muuttumassa myrkyllisiksi kaasuiksi, muttei kuitenkaan tiedetä onko kyky puhaltaa myrkkypilviä pysyvä. Hän voi myös kasvattaa ja singota käsistään piikkimäisiä ulokkeita ja kykenee regeneroimaan itsensä (ei tosin mitään, minkä hän itse on aiheuttanut - siksi Reed Richardsin van Dammen omalla piikillä tekemä haava ei parantunut).
Ihmeneloset: Loppu
Tämä tulevaisuuden Doom on menettänyt ihmisyytensä melkein kokonaan ja on muuttunut nelikätiseksi kyborgiksi. Hän voittaa Ihmeneloset vain pienellä ponnistuksella ja on vihdoin onnistunut tuhoamaan heidät. Kuitenkin Doom tuhoutuu kun hänen voimansa reagoivat apuun tulleen Franklin Rikhardsin voimien kanssa. Lopputuloksena kehittyy räjähdys, joka tuhoaa Doomin, Franklinin ja veljensä kanssa apuun tulleen Valerie Rikhardsin. Ihmeneloset selviävät räjähdyksestä.
Elokuvat
19. heinäkuuta 2005 ilmestyneessä Tim Storyn ohjaamassa elokuvassa Fantastic Four Doomia esitti Julian McMahon. Elokuvassa Doom on rikas miljonääri, joka saa supervoimansa samassa onnettomuudessa kuin Ihmeneloset. Kosmiset säteet muuttavat hänen kehonsa orgaaniseksi metalliksi ja antavat hänelle kyvyn hallita sähköä. Doom haluaa kuitenkin lisää voimaa ja alistaa ruumiinsa uudelle kosmisten säteiden pommitukselle. Käsittely kuitenkin tuhoaa hänen kasvonsa, jotka Doom vihaisena peittää naamarilla (naamari on Latverian kiitollisten kansalaisten hänelle antama lahja). Lopulta Ihmeneloset päihittävät Doomin kuumentamalla hänen ruumiinsa Liekin tulivoimilla, minkä jälkeen hänen päälleen suihkutetaan kylmää vettä, josta aiheutuu termoshokki, joka jähmettää hänen ruumiinsa tyystin. Doomin ruumiis viedään Latveriaan - vaikka aivan elokuvan lopussa vihjataankin, ettei Doom olekaan kuollut.
Dixie Dregs
Historia
Vuonna 1973 Morse ja West tutustuivat Miamin yliopistossa viulisti Allen Sloaniin ja rumpali Rod Morgensteiniin, jotka liittyivät Dixie Dregsiin. Vuonna 1974 yhtyeeseen liittyi myös kosketinsoittaja Frank Josephs. Yhtye äänitti yliopistolla ensimmäisen albuminsa, The Great Spectacular:n, vuonna 1975. Vuonna 1976 yhtye solmi levytyssopimuksen Capricorn Recordsin kanssa. Seuraava albumi, Free Fall, julkaistiin vuonna 1977. Samana vuonna kosketinsoittaja Mark Parrish liittyi uudelleen yhtyeeseen.
1980-luvun lopussa yhtye palasi ja teki kiertueen kokoonpanolla, johon kuuluivat Morse, Morgenstein, Lavitz ja Doan. Samalla julkaistiin kokoelma Divided We Stand. Tällä hetkellä Dregs on kokoelma sen entisiä jäseniä, jotka silloin tällöin kokoontuvat kiertueen tai äänitysten merkeissä.
Swades
Tarina
Menestynyt intialainen tiedemies palaa kotimaahansa hakemaan lastenhoitajaansa Yhdysvaltoihin ja samalla löytää uudelleen juurensa.
Oluen verotus
1931–1968
Maaliskuun alussa 1932 tuli voimaan uusi laki mallasjuomaverosta, joka koski tehdasmaisesti valmistettuja mallasjuomia. Nyt otettiin käyttöön nimitykset ensimmäinen, toinen ja kolmas veroluokka. Ensimmäiseen veroluokkaan kuuluivat mallasjuomat, joissa oli 1,4–2,25 painoprosenttia alkoholia. Toiseen veroluokkaan kuuluivat mallasjuomat, joissa oli alkoholia yli 2,25 % ja enintään 3,2 %. Kolmanteen veroluokkaan kuuluivat ne mallasjuomat, joissa oli yli 3,2 painoprosenttia alkoholia. Veron suoritti mallasjuoman valmistaja. Samaan aikaan säädetyn väkijuomalain mukaan yli 2,25 % alkoholia sisältäviä juomia sai myydä vain valtion omistaman alkoholiyhtiön myymälöissä; I veroluokan olutta tämä rajoitus ei sen alhaisen alkoholipitoisuuden vuoksi koskenut.
Kesäkuussa 1945 ensimmäisen veroluokan alaraja määriteltiin niin, että veroa oli maksettava, jos kantavierteen väkevyys oli suurempi kuin 2,8 prosenttia. Vuoden 1965 alussa ensimmäisen veroluokan alarajaksi tuli alkoholipitoisuus, joka oli yli 1,4 painoprosenttia.
1969–1993
Samassa yhteydessä mallasjuomaverosta annettu laki kumottiin ja uudistettiin. Uusissa säädöksissä oluen veroluokat määriteltiin uudelleen. Olut jaettiin ensimmäiseen, toiseen, kolmanteen ja neljänteen veroluokkaan. Vahvaksi olueksi kutsuttiin mallasjuomaa, joka sisälsi vähintään 3,7 painoprosenttia alkoholia.
Ilkka Tuominen
Tuominen syntyi Yhdysvalloissa, jossa hänen isänsä, professori Jaakko Tuominen, opiskeli ja tutki silloin astrofysiikkaa. Ilkka Tuominen kirjoitti ylioppilaaksi Munkkiniemen yhteiskoulusta 1958. Hän valmistui maisteriksi Helsingin yliopistosta 1962 pääaineenaan meteorologia. Väitöskirjansa hän laati tähtitieteen alalta, ja sen aiheena oli pyörivien tähtien rakenne. Vuosina 1962–1995 hän oli Helsingin yliopiston observatoriossa observaattorina, dosenttina ja vt. professorina. Vuodet 1995–2004 hän oli Oulun yliopiston tähtitieteen professori mutta palasi eläkkeelle jäätyään Helsingin yliopiston observatorioon.
Aivovamma
Monet aivovammapotilaat muuttuvat loukkaantumisen jälkeen henkisesti ja käyttäytymiseltään toisenlaisiksi. Aivovammapotilaiden vamman laatua ei usein ymmärretä, koska moni aivovammapotilas puhuu ja liikkuu täysin normaalisti eikä vamma näy välttämättä muullakaan tavalla ulospäin. Kuitenkin esimerkiksi potilas saattaa hermostua valtavasti jo pienistä asioista ilman, että hän pystyy sitä itse kontrolloimaan. Perheenjäsenten voi olla vaikeaa selviytyä heidän kanssaan, mikä saattaa rikkoa avioliiton. Aivovamma on myös työkyvyn kannalta hankala, koska tyypilliseen oirekokonaisuuteen kuuluu poikkeava väsymys tai alentunut rasituksensietokyky, keskittymisvaikeudet ja aloitekyvyn heikkeneminen. Vammautuneet pystyvät oireistonsa vuoksi vain harvoin ajamaan etujaan yhteiskunnassa.
Erittäin vaikea aivovamma
Tajuttomuus kestää yli viikon tai muistiaukko yli kuukauden. Pysyviä oireita jää aina, ja potilas saattaa jäädä pysyvästi tajuttomaksi.
Vaikea jälkitila
Kohtalaisia tai vaikeita oireita, kuten merkittävä päänsärkyoireisto tai selkeä kognitiivisen toimintakyvyn heikentyminen, jotka ovat tuntuvia ja haittaavat merkittävästi jokapäiväistä toimintaa. Sosiaalinen toimintakyky on selvästi heikentynyt. Myös eriasteisia neurologisia puutosoireita, kuten pareeseja ja kielellisiä häiriöitä tai epilepsiakohtauksia voi esiintyä. Saattaa tarvita ajoittain toisen henkilön ohjausta tai valvontaa.
Lautamies
Suomalainen lautamiesjärjestelmä
Suomessa lautamiehet toimivat käräjäoikeudessa. Lautamiehet valitsee kunnanvaltuusto siten, että lautamiehet edustavat mahdollisimman tasapuolisesti kunnan väestön ikä-, elinkeino-, sukupuoli- ja kielirakennetta. Lautamiehet valitaan useimmiten kunnan poliittisen jakauman perusteella. Käräjäoikeuden lautamiehet eivät voi kuitenkaan esiintyä puoluetunnuksen alla, vaan he toimivat puolueettomina maallikkotuomareina.
Kruunuvuorenranta
Kruunuvuorenranta vahvistettiin osa-alueen nimeksi vuonna 2012. Aikaisemmin osa-alueen virallisena nimenä oli ollut Tahvonlahti, mutta Kruunuvuorenranta oli jo vuosia aikaisemmin tullut käyttöön suunnitellun asuntoalueen nimenä. Alueen nimi juontuu siellä olevan korkean rantakallion vanhasta nimestä Kruunuvuori. Kalliolta näkyy monille Helsingin saarille, kuten Katajanokalle, Korkeasaareen ja Suomenlinnaan. Saman vuoren mukaan on saanut nimensä myös Laajasalon ja kantakaupungin välissä oleva vesialue, Kruunuvuorenselkä, sekä sen mukaisesti myös vastarannalla, Katajanokalla sijaitseva Kruunuvuorenkatu. Kruunuvuorenranta on noin kahden kilometrin päässä Katajanokalta ja kolmen kilometrin päässä Kauppatorilta.
Liikenneyhteydet
Alueen liikennejärjestelyt ovat suunnittelun kannalta haastava kohde, koska uusi asuinalue liki kaksinkertaistaa Laajasalon asukasmäärän.
Kent (yhtye)
Yhtye ilmoitti maaliskuussa 2016 lopettavansa toimintansa vuoden lopussa, ja se konsertoi viimeisen kerran Suomessa, Vaasan jäähallissa 29. lokakuuta 2016.
Hagnesta Hill (1999–2000)
Kent julkaisi vielä vuonna 2000 tupla-albumin B-sidor 95-00, joka sisältää 25 B-puolta bändin singlejulkaisuilta. Kentistä kuvattiin samoihin aikoihin myös dokumenttielokuva nimeltä Så nära får ingen gå - ett år med Kent, jonka tuottivat Per Sinding-Larsen ja Mathias Engstrand.
Kiinanjättisalamanteri
Uhat ja suojelu
pienoiskuva|vasen|Kiinanjättisalamantereita myynnissä torilla [[Wenzhoussa Zhejiangissa.]] Kansainvälinen luonnonsuojeluliitto eli IUCN on määritellyt kiinanjättisalamanterin äärimmäisen uhanalaiseksi lajiksi. Lajin kanta on vähentynyt huomattavasti 1950-luvulta lähtien. Vuonna 2004 kiinanjättisalamanterien kannan arvioitiin vähentyneen 80 % viimeisen kolmen salamanterisukupolven aikana yhden sukupolven kestäessä noin 15 vuotta. Suurin yksittäinen uhka kiinanjättisalamanterille on sen käyttö ihmisravintona. Lajia kasvatetaan ruuaksi tarhoissa, mutta arvioiden mukaan suuri valtaosa ravinnoksi päätyvistä kiinanjättisalamantereista on pyydetty luonnosta. Lajin käydessä harvinaiseksi sen pyydystämisessä on siirrytty entistä vahingollisempiin tapoihin, kuten esimerkiksi myrkkyjen ja dynamiitin käyttöön. Salamanterien tarhakasvatus saattaa oikeissa olosuhteissa olla hyödyllistä uhanalaiselle lajille, mutta tutkimusten mukaan nykyiset tarhakäytännöt muodostavat suuremman uhan kuin hyödyn lajin suojelulle esimerkiksi tautien leviämisen kautta. Kiinanjättisalamanteritarhoja tunnetaan yhteensä 43 ja niillä elää kymmeniä miljoonia salamantereita.
N!xau
Tämän jälkeen N!xau muutti Djokhoen kylään, 27 kilometrin päähän Tsumkwesta. Hän omisti 21 nautaa, 11 lammasta, kaksi polkupyörää, lapiota ja hankoa sekä viisi kirvestä, joista kaksi hän oli valmistanut itse sanien perinteiseen tyyliin. Joidenkin tietojen mukaan hän ansaitsi 2 000 dollaria kuukaudessa Mimosa-yhtiön sijoitusten ansiosta. N!xau ei kuitenkaan piitannut rahasta, vaan eli puoliksi perinteistä sanin elämää, luultavasti osittain ollakseen herättämättä kateutta muissa saneissa. Kerrotaan, että paikallinen kirkko säilytti Mimosa-yhtiön N!xaulle lahjoittamia vaatteita, jotka tämä pystyi laittamaan päälleen vieraillessaan kaupungissa.
Hyöty
Hyöty (engl. Utility) on taloustieteessä tai seurausetiikassa onnellisuuden tai tyytyväisyyden mitta, jonka oletetaan olevan lukuina mitattavissa. Tämän mitan avulla voidaan puhua mielekkäästi hyödyn lisäyksestä ja selittää ihmisten taloudellista käyttäytymistä ajatellen sen olevan rationaalista toimintaa, joka tähtää hyödyn määrän lisäämiseen. Mikrotaloustieteessä rationaalisuus on määritelty täsmällisesti hyödyn määrän maksimoivana käyttäytymisenä taloudellisten rajoitteiden alaisuudessa.
Hiihdon maailmanmestaruuskilpailut 1929
Vuonna 1929 hiihdon MM-kilpailut järjestettiin Zakopanessa, Puolassa 5.–9. helmikuuta.
Normaalimäki
<br style="clear:both" />
Richard Wagner (kirjailija)
Opiskeltuaan saksan ja romanian kieliä ja kirjallisuutta Timișoarassa Wagner työskenteli saksanopettajana ja toimittajana. Hän julkaisi saksaksi runoja ja proosaa.
Olovjannaja
Olovjannaja on kaupunkimainen taajama Taka-Baikalian aluepiirissä Venäjällä. Se sijaitsee Onon-joen rannalla 249 kilometriä (rautateitse) Tšitasta kaakkoon. Taajama on Olovjannajan piirin keskus. Sen kautta kulkee Siperian rautatieltä Kiinan Manzhouliin haarautuva rata. Asukkaita on 7 600 henkeä (vuonna 2009).
SWAT 3: Close Quarters Battle
Pelaaminen
Pelissä muun muassa pelastetaan panttivankeja, suoritetaan taktisia tehtäviä, ohjataan joukkoja ja suunnitellaan hyökkäyksiä. SWAT 3 sijoittuu vuoden 2005 Los Angelesiin, Yhdysvaltoihin. Peliä pelataan joukkueenjohtajana, joka johtaa kahta lohkoa, punaista ja sinistä. Pelissä voi pelata valmiita tehtäviä valmiilla joukkueenjohtajalla tai luoda omaa uraa itse tehdyllä komentajalla. Pelin aseistukseen kuuluu muun muassa kyynelkaasukranaatit, MP5 ja M4A1.
Röntgenhoitaja
Röntgenhoitaja on lääketieteellisen kuvantamisen ja säteilynkäytön ammattilainen. Röntgenhoitajan koulutus Suomessa on alempi korkeakoulututkinto ja hoitoalan erityiskoulutus, jonka voi suorittaa ammattikorkeakoulussa radiografian ja sädehoidon koulutusohjelmassa.
Historia
1990-luvulla röntgenhoitajakoulutus siirtyi muiden terveysalan koulutusten tapaan ammattikorkeakouluihin. Tutkintonimikkeeksi tuli nykyinen "röntgenhoitaja (AMK)", ja koulutuksen kestoksi vakiintui 3,5 vuotta. Koulutusohjelma nimettiin radiografian ja sädehoidon koulutusohjelmaksi.
Yhdystie 8794
Yhdystie 8794 on Vaalassa sijaitseva Suomen tieverkon yhdystieosuus Veneheiton ja Nuojuankankaan välillä. Tie haarautuu Veneheitossa seututieltä 800, ohittaa Neittävän ja Nuojuan kylät, ylittää Oulu–Kontiomäki-radan ja päättyy Nuojuankoskella yhdystien 8792 risteykseen. Tien pituus on 21 kilometriä.
Ricardo Faty
Faty on pelannut Ranskan alle 21-vuotiaiden maajoukkueessa ja Senegalin miesten maajoukkueessa.
Claude Lemieux
NHL
Kaudella 1985–1986 Lemieux nousi Montrealin vakiokokoonpanoon pudotuspeleissä. Runkosarjassa hän pelasi vain 10 ottelua NHL:ssä ja 58 AHL:n Sherbrooke Canadiensissa. Pudotuspeleissä Lemieux oli auttamassa kuitenkin Montrealia Stanley Cup -voittoon tekemällä 10 maalia 20 pudotuspeliottelussa. Lemieux'n maaleista neljä oli ottelun voittomaaleja.
Lemieux teki paluun NHL-kaukaloihin kaudella 2008–2009. Hän ehti pelata pari ottelua China Sharksissa Aasian liigassa, kunnes teki marraskuussa koesopimuksen San Jose Sharksin kanssa. Lemieux aloitti AHL-liigan Worcester Sharksissa. Ensimmäisen NHL-ottelunsa Lemieux pelasi 20. tammikuuta 2009 lähes kuuden vuoden tauon jälkeen, kun hän pelasi San Josen kokoonpanossa Vancouver Canucksia vastaan. Hän pelasi loppukaudella 2008–2009 yhteensä 18:ssa NHL:n runkosarjaottelussa ja yhdessä pudotuspeliottelussa. Lemieux lopetti uransa kauden jälkeen.
Riigikogun vaalit 2011
Tulokset
Vaalit osoittivat Viron politiikan vakiintuneen ja etsikkoajan päättyneen. Perinteisesti Virossa puolueet ja niiden valtasuhteet ovat vaihtuneet tiuhaan. Nyt oli kuitenkin tiettyä ennustettavuutta, koska oikeistolaisten hallituspuolueiden, liberaalin Reformipuolueen ja konservatiivisen Isänmaan ja Respublican liiton, menestys oli varmaa. Jäljellä vain oli kysymys, kumpi tulisi olemaan suurempi. Sen sijaan vuodesta 1994 asti toimineen Kansanliiton ja Riigikoguun vuonna 2007 nousseiden vihreiden kykyä ylittää 5 prosentin äänikynnys epäiltiin.
Kóstas Chalkiás
Ura
Kaudella 1999–2000 Chalkiás palasi Panathinaikosiin ja tällä kertaa pelasi kuusi ottelua. Hän jatkoi seurassa vielä yhden kauden, jonka jälkeen hän siirtyi toiseen pääsarjaseuraan Iraklis Thessaloniki hakemaan lisää vastuuta. Chalkiaksen peliaika kasvoi kahdella seuraavalla kaudella 25 ottelun mittaiseksi. Kaudeksi 2003–2004 palasi taas Panathinaikosiin ja pelasi 10 ottelua pääsarjassa. Kauden kohokohdat olivat Kreikan Superliigan voitto ja Kreikan cupin. Seuraavalla kaudella hän pelasi 11 ottelua.
Let George Do It
Let George Do It oli yhdysvaltalainen radiokuunnelmasarja, jota Mutual Broadcasting System esitti 18. lokakuuta 1946 – 27. syyskuuta 1954. Pääroolissa, yksityisetsivä George Valentinena, esiintyi Bill Bailey, lukuun ottamatta sarjan viimeisiä jaksoja, joissa hänet korvasi Olan Soule. Sarjaa lähetettiin ainoastaan Yhdysvaltain länsirannikolla, lukuun ottamatta uusintoja, joita lähetettiin New Yorkista 20. tammikuuta 1954 – 12. tammikuuta 1955. Sarjan sponsorina oli Standard Oil.
Saarlammi
Saarlammi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Saarlammi on osa Prentinjoen valuma-aluetta.
Angelos
Mika Waltarin kaunokirjallinen teos Johannes Angelos kuvaa ylimyssukuun kuuluneen miehen vaiheita 1400-luvun Konstantinopolissa.
Hiihdon maailmanmestaruuskilpailut 1930
18 km
<br style="clear:both" />
Normaalimäki
Päivämäärä: 27. helmikuuta
Lukija (elokuva)
Juoni
Michael nai opiskelutoverinsa, mutta eroaa 1970-luvun puolivälissä. Hän alkaa lähettää Hannalle vankilaan kasetteja, joille on lukenut samoja avainteoksia, jotka ovat tulleet kaksikolle tutuiksi jo 1950-luvun lemmenhetkien aikana. Äänikirjeiden perusteella Hanna opettelee viimein lukemaan vankilan yksinäisyydessä ja hankkii itselleenkin kirjoja. 1980-luvun lähetessä loppuaan Hanna aiotaan armahtaa parinkymmenen vankilavuoden jälkeen. Korkeaan juristinvirkaan kohonnut Michael on hänen ainut kontaktinsa ulkomaailmassa ja mies järjestääkin hänelle asunnon ja työpaikan. Vapautumisen alla Hanna hirttäytyy selliinsä. Rahat hän testamenttaa ainoalle uhrille, joka pelastui sodan ajan kirkkopoltosta. Michael lähtee kuljettamaan rahoja tälle Yhdysvaltoihin, mutta vain naisen tytär on elossa ja kieltäytyy perinnöstä. He päättävät antaa rahat lukutaitoa edistäviin tarkoituksiin, vaikka kuten nainen huomauttaa, lukutaito ei varsinaisesti ole ollut juutalaisen kansan ongelma. Lopussa Michael alkaa kertoa vaiettua elämänvaihettaan tyttärelleen.
Giuliano Razzoli
Razzoli osallistui arvokilpailuihin ensimmäisen kerran Val d'Isèren MM-kisoissa 2009 keskeyttäen pujottelun. Seuraavana talvena hän voitti samassa lajissa kultaa Vancouverin olympialaisissa. Pekingin olympialaisissa 2022 hän sijoittui 37-vuotiaana pujottelussa kahdeksanneksi.
They Didn't Believe Me
Kern oli säveltänyt musiikkia jo vuodesta 1902, mutta ”They Didn't Believe Me” oli hänen ensimmäinen menestyskappaleensa. Kappaleesta tuli standardi, ja se esitettiin vuoden 1949 MGM-musikaalissa Kesäyön suudelma, jossa se laulettiin duettona Mario Lanzan ja Kathryn Graysonin välillä. Monet pop- ja jazzartistit artistit ovat levyttäneet kappaleen, mukaan lukien Frank Sinatra, Dinah Washington, Jeannette MacDonald, Charlie Parker, Stan Kenton, Bill Frisell, Harry Belafonte ja Marian McPartland.
Vinttikoirakilpailut
Valioituminen
Kilpailuoikeuden omaavien rotujen koirat voivat saavuttaa valion arvon vinttikoiralajeissa. Valionarvot ovat KVA-R eli käyttövalio ratajuoksusta ja KVA-M eli käyttövalio maastossa. Käyttövalioksi tullakseen koiralla tulee olla myös vaadittava näyttelytulos.
Víctor López Seoane
Seoane opiskeli Santiago de Compostelassa ja valmistui filosofian kandidaatiksi 1851. Madridin Universidad Central de Madridissa hän opiskeli lääketiedettä ja valmistui Santiagossa 1859. Vuonna 1858 hän muutti Andaluciaan. 1862–1864 Seoane toimi professorina Instituto de La Coruñassa.
Franz Gruber
Elämä
Maria Gruber kuoli synnytykseen vuonna 1841. Seuraavana vuonna Franz Gruber meni naimisiin Katherine Wimmerin kanssa.
Poliisikoira Rex
Sarjan uusissa jaksoissa vuodesta 2008 alkaen Rex muuttaa Roomaan ja saa uudeksi työparikseen Kaspar Capparonin esittämän Lorenzo Fabbrin. Kun Fabbri lähtee pois sarjasta, Rex sai uudeksi työparikseen komisario Ettore Bassin esittämän Davide Riveran. Morinikin lähtee pois sarjasta ja hänen tilalleen tulee Alberto Monterosso. Riverasta tuli kaikkien aikojen lyhytaikaisin Rexin isäntä hänen ollessaan sarjassa vain kahden tuotantokauden ajan. Rex saa uudeksi isännäkseen Francesco Arcan näyttelemän Marco Terzanin tuotantokaudesta 16 alkaen.
Reginald Von Ravenhorst "Rex"
Rex on osannut myös naurattaa katsojia piilottamalla etsivä Ernst Stockingerin kengät tai takin. Se myös varastelee usein Christian Böckiltä makkarasämpylöitä, ja ilmassa lentävä sämpylä nähdään myös muutoin saksankielisen sarjan englanniksi lauletun tunnussävelmän aikana nähtävässä alkutunnuksessa. Jaksossa Tappava tarokki Böck teippaa sämpylänsä kiinni laatikostoon, mutta hänen vastatessa puheluun Rex vie Böckin muistilehtiön hänen pöydältään. Böckin kumartuessa nostamaan lehtiötä Rex hotkaisee sämpylän teippien alta. Vastapainona sarjan komiikalle ovat rikokset, jotka ovat pääasiassa murhia.
Alkuperäisen sarjan aikana Rexiä esitti kaksi eri koiraa. Vuosina 1994–1999 Rexinä nähtiin Santo vom Haus Zieglmayer ja siitä eteenpäin sarjan Wienin jaksojen loppuun Rhett Butler -niminen koira. Sarjan italialaisissa jaksoissa nähdään taas eri koira, amerikkalainen Henry joka oli sarjassa vuosina 2008–2011. Vuosina 2011–2012 Rexiä esitti Nick-niminen ja vuodesta 2012 lähtien Aki-niminen koira.
Lorenzo Fabbri (2008–2010)
Lorenzo Fabbria esittää Kaspar Capparoni.
Ernst Stockinger (1994–1996)
Ernst "Stocki" Stockinger on perusluonteeltaan vakava hahmo, jonka luonne kuitenkin pehmenee sarjan edetessä. Naimisissa oleva Stockinger vitsailee asiantuntevasti usein Moserille vapaasta seksistä. Stockingerin vaimo ei mitä ilmeisimmin ole mielissään miehensä uravalinnasta, mistä Moser puolestaan huomauttelee Stockingerille.
Fritz Kunz (2000–2004, 2008, 2010, 2012)
thumb|250px|Kaspar Capparoni, Denise Zich ja Martin Weinek. Fritz Kunz korvasi Höllererin sarjassa. Kunz tunnetaan sarjan alussa äärimmäisestä järjestelmällisyydestään; piirre joutuu kuitenkin koetukselle, kun Rex ja muut etsivät ottavat tavaksi hänen pöytänsä sotkemisen. Myöhemminkin hänen tarpeensa saada asiat järjestykseen on pilan kohteena. Myöhemmin hän saa ylennyksen Hedlin seuraajana komisarioksi.
Fritz Kunzia esittää Martin Weinek.
Niki Herzog (2002–2004)
Niki Herzog oli ainoa naispuolinen etsivä alkuperäisessä sarjassa ja etsivä Hoffmannin pari, jonka kanssa hän alkaa myöhemmin seurustella. Hän korvaa sarjassa Christian Böckin.
Alberto Monterosso (2011−)
Alberto Monterossoa esittää Domenico Fornunato.
Tohtori Leo Graf (1994–2004, 2009)
Leo Grafia esittää Gerhard Zemann.
Hiihdon maailmanmestaruuskilpailut 1931
Normaalimäki
Päivämäärä: 13. helmikuuta
Bender
Historia
Kaupunki on mainittu ensimmäisen kerran 1408 kirkkoslaaviksi nimellä Tjagjanakatša (Тягянакача). Vuonna 1538 Turkin sulttaani Suleiman Suuren joukot valloittivat sen, ja se sai nimen Bender ja linnoituskaupungin aseman. Kaupunkiin rakennettiin linnoitus, jonka venäläiset valloittivat 1770, 1789 ja 1806 maiden välisessä sodassa. Viimeisen sodan jälkeen kaupunki liitettiin 1812 Bessarabian kuvernementtiin. Vuonna 1818 kihlakuntakaupunki.
Tighina oli osa Moldovan demokraattista tasavaltaa 1917–1918, minkä jälkeen se kuului Romaniaan 1918–1940. Molotov–Ribbentrop-sopimuksen nojalla kaupunki liitettiin Moldovan SNT:aan ja Neuvostoliittoon 1940. Vuosina 1941–1944 saksalais-romanialainen miehitys, kaupunki tuhoutui suurelta osin. Neuvostojoukkojen vapauttamaksi 23. elokuuta 1944. Moldovan itsenäistyttyä 1991 Transnistria irtautui siitä 1992 sodassa. Konflikti on jäänyt toistaiseksi ratkaisemattomaksi.
PDF
Käyttötarkoitus
PDF-tiedostomuoto soveltuu valmiiden julkaisujen siirtämiseen tietojärjestelmistä toiseen, esimerkiksi mainostoimiston tietokoneelta painotalon tietokoneelle. Julkaisun taitto, grafiikka ja kirjasimet – puhekielellä fontit – siirtyvät PDF-tiedoston mukana. Julkaisun ulkoasu säilyy kaikissa käyttöjärjestelmissä samana. Kuvia on mahdollista pakata PDF-tiedostoa tehtäessä, jos halutaan tehdä nopeasti latautuva ja tiedostokooltaan pieni sähköinen julkaisu. Kirjasimet voidaan liittää PDF-tiedostoon, joten tiedoston teksti näkyy oikein, vaikka lukijan koneessa ei olisikaan kyseisiä kirjasimia. Tämä on varsin suositeltavaa.
Luettelo pikkuplaneetoista: 195001–196000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 195001:stä ja päättyen 196000:een. Kokonaisen luettelon löytää katsomalla Luettelo pikkuplaneetoista.
Savilahden koulu
Koulu aloitti toimintansa vuonna 1858 saman kylän Sallin talon yläkerrassa. Se on Pohjanmaan vanhin kansakoulu. Suurimpana vaikuttajana koulun perustamiselle oli Vähänkyrön silloinen kirkkoherra Jonas Anton Erlin. Koululle rakennettiin omat tilat Vähänkyrön kirkon viereen. 1990-luvulle paikkakunnalle rakennettiin uusi ala-aste, ja nykyisin vanha koulurakennus tunnetaan Savilahti-talona. Koulun nykyiset tilat remontoitiin ja laajennettiin vuonna 2013.
Nertšinski Zavod
Vuonna 1704 Altatša-joen hopea- ja lyijyesiintymän ja aikaisemmin syntyneen venäläisasutuksen yhteyteen perustettiin Argunin hopeasulattamo. Myöhemmin sitä alettiin kutsua ”Nertšan tehtaaksi”. 1760-luvulta lähtien Nertšinski Zavod oli Taka-Baikalian kaivosteollisuuden hallinnollinen keskus. Hopeasulattamo suljettiin vuonna 1853. Vuosina 1872–1924 Nertšinski Zavod oli kaupunki ja kihlakunnan keskus. Venäjän kansalaissodan aikana seudulla käytiin pitkällisiä taisteluja.
Nykyään Nertšinski Zavodissa toimii maatalousyritys ja metsänhoitoalueen konttori. Kylässä on keskikoulu, lasten luomistyön keskus, kotiseutumuseo ja piirisairaala. Lentokenttä suljettiin 1990-luvulla. Paikallislehtenä ilmestyy Sovetskoje Priargunje. Kylässä on useita rakennustaiteen muistomerkkejä.
Suomalais-Ugrilainen Seura
Seuran tukemat matkat vuosina 1884–1914
mordva
udmurtti
tšuudit
tunguusilaismurteet
ketin kieli
1,4-butaanidioli
1,4-butaanidioli (lyhennettynä BDO) on orgaaninen yhdiste (alkoholi, dioli). Se muodostuu butaanista, jonka molempiin päihin on liittynyt alkoholiryhmä (OH). 1,4-butaanidioli on normaaliolosuhteissa olomuodoltaan kiinteää, mutta huoneenlämmössä (20 °C) se sulaa värittömäksi jähmeäksi nesteeksi. Sen kemiallinen kaava on C4H10O2 ja rakennekaava on HO(CH2)4OH. 1,4-butaanidiolista käytetään myös nimityksiä 1,4-butyleeniglykoli, 1,4-dihydroksibutaani, 1,4-tetrametyleeniglykoli ja tetrametyleeni-1,4-dioli. 1,4-butaanidioli on eräs butaanidiolien isomeerisistä muodoista, joita ovat muun muassa 1,2-butaanidioli, 1,3-butaanidioli ja 2,3-butaanidioli.
1,4-butaanidiolin leimahduspiste on 121 °C (o.c.) ja itsesyttymislämpötila on 350 °C.
Kakarlammi (Tammela)
Historia
Vuoden 1884 Senaatin kartastossa järvi nimenä luki "Kakaralampi".
Harmaatorvisieni
Harmaatorvisieni (Craterellus undulatus, syn. Pseudocraterellus undulatus) on harvinaisena Lounais-Suomessa kasvava mustatorvisienilaji. Se suosii lehtometsiä ja varsinkin tammen ja pähkinäpensaan seuraa. Laji on hyvä ruokasieni. Se on väriltään harmaanruskea.
Tokot
Levinneisyys ja elinympäristö
Suomessa tokkoja esiintyy viittä lajia: hietatokko (Pomatoschistus minutus), liejutokko (Pomatoschistus microps), mustatokko (Gobius niger), seitsenruototokko (Gobiusculus flavescens) sekä vieraslaji mustatäplätokko (Neogobius melanostomus).
Voittamaton (romaani)
Juoni
Regis III on autio, aavikoiden ja merten peittämä planeetta. Avaruusalus Kondor katosi pian sen jälkeen, kun se laskeutui planeetalle. Niinpä Kondorin sisaralus Voittamaton laskeutuu karulle planeetalle ottamaan selvää, miten Kondorille kävi ja tutkimaan planeettaa. Suojatoimet ovat äärimmäiset. Elämää planeetalla on vain merissä. Mikä on tuhonnut elämän maalta? Kondor löytyykin, mutta sen miehistö kuolleena. Vaaraksi paljastuu pienistä metallieliöistä koostuva pilvi. Miten Voittamattomalle käy?
Jeff Beck with The Jan Hammer Group Live
Kappaleet
Sivu 1
Ceriumnitraatti
Valmistus ja käyttö
Ceriumnitraattia voidaan valmistaa neutraloimalla ceriumkarbonaattia typpihapolla.
Esther Leander
Ura ja elämä
Leander on toiminut Suomen Pakolaisapu ry:n hallituksen jäsenenä vuosina 2006–2007 ja on ollut THHL Kanta-Hämeen piirin hallituksen jäsen ja varaluottamusmies vuosina 2006–2011. Suomen kommunistisen puolueen jäsenenä hän on toiminut ajalta 2006–2010, jolloin hän asettui eduskuntavaalien ehdokkaaksi vuonna 2007. Hän oli EU-vaalien ehdokkaana vuonna 2009. 2008 hänet valittiin valtakunnallisesti Pardian maahanmuuttajia työntekijöiden tukihenkilöksi. Vuonna 2010 Leander valittiin Suomen Demokraattiseen Sivistysliittoon ry valtuuston varapuheenjohtajaksi, ja samana vuonna hän siirtyi Vasemmistoliittoon.
Kallirrhoe (mytologia)
Kallirrhoe, usein Kallirhoe , oli kreikkalaisessa mytologiassa useamman eri nymfin nimi.
Moninisärotta
Lajin ja sen lähisukulaisten luokittelusta on kiistelty pitkään. Aiemmin esimerkiksi pidettiin afrikanniittyrottaa (Praomys fumatus/Myomys fumatus) ja moninisärottaa (Praomys natalensis) erillisinä lajeina.
Moninisärotan elinympäristöön kuuluvat trooppiset ja subtrooppiset kuivat ja kosteat metsät, kuivat ja kosteat savannit, subtrooppiset ja trooppiset kuivat ja kosteat pensaikot, viljelmät, laitumet, puutarhat ja kaupungit.
Kloonaus
Kloonaus kuolleista soluista
Perinteisesti on oletettu, että jäädyttäminen rikkoo veden kiteytymisen vuoksi solurakenteen ja DNA:n käyttökelvottomaksi. Koska uusi menetelmä ei vaadi ehjää luovuttajasolua, sitä voisi periaatteessa käyttää uhanalaisten tai jo sukupuuttoon kuolleiden lajien palauttamiseen kloonaamalla niiden jäisistä jäänteistä. Uutta tekniikkaa voidaan myös käyttää esimerkiksi maasta löytyvien jäätyneiden mammuttien tutkimiseen, mutta varsinaisten mammuttikloonien tekeminen ei onnistu, koska perimän lisäksi tarvitaan muun muassa tuore mammutin solu, mihin tuma siirrettäisiin.
The State We’re In
The State We're In on vuonna 1984 julkaistu englantilaisen glam rock -yhtye The Dogs d'Amourin ensimmäinen albumi. Se äänitettiin ja julkaistiin Suomessa. Albumin tuotti yhdessä yhtyeen laulusolisti Tylan kanssa suomalainen Costello Hautamäki (nimellä Costello Jones) ja sen julkaisi Miettisen levy-yhtiö Kumibeat.
Ulla-Maija Forsberg
Ulla-Maija Forsberg (o.s. Kulonen; s. 2. elokuuta 1960 Helsinki) on Helsingin yliopiston suomalais-ugrilaisen kielentutkimuksen eli fennougristiikan professori. Hänen erikoisalaansa on sanojen alkuperän tutkimus.
Forsberg on toiminut Helsingin yliopiston professorina vuodesta 1998 lähtien. Vuosina 2010–2013 hän työskenteli Helsingin yliopiston vararehtorina. Vuosina 2007–2009 hän toimi humanistisen tiedekunnan dekaanina ja vuosina 2001–2006 suomalais-ugrilaisten kielten laitoksen johtajana. Vuosina 2016–21 hän toimi Kotimaisten kielten keskuksen johtajana.
Oberhausen
Oberhausenin Centro on Euroopan suurin ostos- ja viihdekeskus. Sen Sea Life -yleisöakvaariossa elänyt mustekala Paul oli jalkapallokisoja ennustava julkkis.
Yhdystie 8792
thumb|250px|Tie Jylhämässä Vaalaan päin. Yhdystie 8792 on Vaalassa sijaitseva Suomen tieverkon yhdystieosuus Partalankylän ja Vaalan välillä. Tie haarautuu Partalankylässä valtatieltä 22 ja ylittää Nuojuan voimalaitoksen padon. Nuojuankankaalla tiestä erkanee yhdystie 8794. Tie kulkee Jylhämän kylän läpi ja loppuu seututien 800 risteykseen Vaalan kirkonkylän länsipuolella. Tien pituus on yhdeksän kilometriä.
Skeptismi
Skeptismi (muinaiskreikan sanasta skeptesthai ’tutkia’; käytetään myös termejä skeptisismi, skeptisyys, skepsismi) on oppi, jonka mukaan ihminen ei voi saavuttaa varmaa tietoa. Skeptismiin kuuluu selitettyjen ilmiöiden teorioiden paikkansapitävyyden kyseenalaistaminen ja epäily jotakin asiaa kohtaan. Skeptismi on oppi, jonka mukaan varma tieto ei ole ihmiselle saavutettavissa aistien rajallisuuden johdosta.
Alun perin skeptismi oli Pyrrhonin perustama hellenistisen filosofian koulukunta. Antiikin skeptikot pyrkivät osoittamaan erilaiset tiedolliset väitteet epäpäteviksi. Tämä liitettiin elämänkäsitykseen, jossa keskeistä oli mielenrauhan saavuttaminen tietämättömyyden tunnustamisen kautta. Nykyään populaareissa julkaisuissa ja arkikeskustelussa skeptismillä usein tarkoitetaan yliluonnollisia asioita koskevia väittämiä kohtaan suunnattua epäilyä.
Tieteellinen skeptikko on henkilö, joka arvioi väitteen pätevyyden vasta tutustuttuaan väitettä koskevaan todistusaineistoon. Skeptikko ei kysy ja kyseenalaista vain huvin vuoksi, vaan siksi, että keskusteltava aihe on hänen mielestään liian tärkeä perustuakseen heppoiseen todistusaineistoon. Hän voi myös muuttaa käsityksiään uuden todistusaineiston pohjalta. Skeptikkoa pidetään dogmaatikon vastakohtana. Suomessa toimiva Skepsis ry edustaa lähinnä tieteellistä skeptismiä, joka on luonteeltaan tieteellisiin teorioihin sitoutunutta.
U2
U2 on irlantilainen rock-yhtye, joka on perustettu Dublinissa vuonna 1976. Yhtyeen kokoonpanon muodostavat laulaja Bono, kitaristi The Edge, basisti Adam Clayton ja rumpali Larry Mullen Jr.. U2:n musiikilliset juuret ovat post-punkissa, mutta se on uransa aikana ammentanut musiikkiinsa vaikutteita lukuisista populaarimusiikin tyylilajeista. Yhtyeen kappaleiden keskeisimpiä aihepiirejä ja teemoja ovat muun muassa poliittinen kantaa ottavuus, hengellisyys ja rakkaus.
Passengers-projekti, Pop-albumi ja PopMart-kiertue (1994–1999)
Maaliskuussa 1997 U2 julkaisi yhdeksännen studioalbuminsa Pop, jonka yhtye oli levyttänyt vuosina 1995–1996 tuottajinaan Mark ”Flood” Ellis, Howard ”Howie B” Bernstein ja Steve Osborne. Pop jatkoi U2:n musiikillisten kokeilujen linjalla ollen yhä enemmän popista ja elektronisesta musiikista vaikutteita saanut albumi kuin edeltäjänsä. Nauhasilmukat, musiikkiohjelmointi ja samplaaminen olivat sen musiikissa merkittävässä osassa. Pop nousi listaykköseksi 35 maassa saaden kriitikoiden keskuudessa suurimmaksi osaksi lämpimän vastaanoton, ja esimerkiksi Rolling Stonen julkaisemassa arvostelussa sitä pidettiin yhtenä U2:n musiikillisen uran parhaimmista hetkistä. Fanien keskuudessa Popin vastaanotto oli ristiriitaisempi, eikä se menestynyt kaupallisesti odotetulla tavalla. Albumia on kritisoitu muun muassa sen keskeneräisyydestä, sillä jo vuoden 1997 huhtikuussa käynnistyneen PopMart-kiertueen vuoksi yhtye joutui kiirehtimään albumin viimeistelyssä saadakseen sen julkaistavaksi riittävän nopeasti.
All That You Can't Leave Behind ja How to Dismantle an Atomic Bomb (2000–2006)
Elevation Tour -kiertueella U2:n lavarakennelma oli Zoo TV Tour- ja PopMart -kiertueisiin verrattuna huomattavasti hillitympi, ja yhtye esiintyi pienemmän lavarakennelmansa kanssa ensimmäisen kerran konserttiareenoilla yli vuosikymmeneen. Helmikuussa 2002 kiertueen jälkeen yhtye esiintyi Super Bowl XXXVI:n puoliaikashow’ssa esittäen kappaleet ”Beautiful Day”, ”MLK” ja ”Where the Streets Have No Name” kunnioittaen syyskuun 11. päivän terrori-iskun uhreja. Vuonna 2002 yhtye julkaisi myös uuden kokoelma-albumin The Best of 1990–2000, joka sisälsi myös kaksi uutta kappaletta: ”Electrical Storm” ja ”The Hands That Built America”, joka palkittiin parhaan kappaleen Golden Globella vuonna 2003.
Esiintymiset Suomessa
Alla listattuna esiintymispaikka ja -aika sekä kiertue, jonka aikana yhtye vieraili Suomessa.
Maanpetos
Maanpetos
Suomen rikoslaki määrittelee maanpetoksen:
Törkeä maanpetos on maanpetoksen törkeä tekomuoto, josta tuomitaan vankeutta vähintään neljä vuotta ja enintään elinkautinen vankeusrangaistus. Maanpetoksen tekee törkeäksi se, että siinä ja rikos on kokonaisuutena arvostellen törkeä.
Maanpetosrikokset
Luvaton tiedustelutoiminta on rikos, jossa tiedustelutoimintaa harjoitetaan kolmatta valtiota vastaan, mutta rikoksesta aiheutuu vaaraa tai vahinkoa Suomen ulkomaansuhteille. Nimi antaa ymmärtää, että asianmukaisella luvalla tiedustelutoimintaa voidaan harjoittaa. Rangaistusasteikko on neljästä kuukaudesta kuuteen vuotta vankeutta, yritys on rangaistava.
Maanpetoksellinen yhteydenpito on väljästi määritelty rikos, jossa tarkoituksena on harjoittaa tiedustelutoimintaa, mikä ei ehdi edes yrityksen asteelle. Rikokseen syyllistyy se, joka tehdäkseen jonkin edellä mainitun rikoksen ryhtyy yhteydenpitoon vieraan valtion tai sen asiamiehen kanssa. Rangaistus on sakkoa tai enintään kaksi vuotta vankeutta.
Jyvästatti
Jyvästatti (Suillus granulatus) on ruskeankeltainen tai punaruskea tahmatatteihin (Suillus) kuuluva tattilaji, joka kasvaa harvinaisina Etelä-Suomen kalkkipitoisilla alueilla. Sieni on miedon makuinen, hedelmäiselle tuoksuva ja hyvä ruokasieni.
Kallisto
Kallisto tai Callisto voi viitata ainakin seuraaviin:
Juhannustanssit
Vastaanotto
Salaman aikaisemmat teokset oli otettu kritiikeissä vastaan yleensä myönteisesti, eivätkä Juhannustanssien arviot poikenneet tästä yleislinjasta. Teosta pidettiin rivona, mutta todenmukaisena. Myönteisimmin Juhannustansseista kirjoittivat päälehtien, kuten Helsingin Sanomien ja Uuden Suomen arvostelijat.
Jumalanpilkkasyyte
Helsingin hovioikeus tuomitsi 20. syyskuuta 1966 Salaman jumalanpilkasta kolmen kuukauden ehdolliseen vankeuteen ja langetti Otavan kustantajalle Kari Reenpäälle 2 000 markan sakkorangaistuksen. Kirjailija ja kustantamo menettivät rikoksen taloudellisen hyödyn valtiolle, samoin kuin kirjan myymättömät kappaleet, jotka määrättiin tuhottaviksi. Tuomitut valittivat tuomiosta Korkeimpaan oikeuteen, joka piti tuomion ennallaan mutta vapautti kustantajan sakkorangaistuksesta. Salamalle anottiin armahdusta Suomen kirjailijaliiton ja Suomen Pen-klubin johdolla, ja presidentti Kekkonen armahti hänet vuonna 1968.
Merkitys
”Salama-sota” ja muut 1960-luvun kirjasodat olivat poliittisia, ja ne kertovat ajankohtansa yhteiskunnallisista arvoista ja ajatusmaailmasta. Vasemmistolainen nuoriso kyseenalaisti edellisen sukupolven arvot, joita se piti vanhoillisina, eikä taideteoksen yhtenäinen tulkinta ollut enää mahdollista. Salaman armahdusta voidaan pitää merkkinä siitä, että yksilön sananvapaus asetettiin etusijalle siihen nähden, aiheuttiko se mahdollisesti jollekulle toiselle mielipahaa. Kohu johti lopulta rikoslain 10. luvun uusimiseen siten, että normaalirangaistukseksi julkisesta jumalanpilkasta tuli sakko tai enintään kahden vuoden vankeus. Aiemmin siitä oli seurannut vankeus tai enintään neljän vuoden kuritushuonetuomio. Eduskunta hyväksyi lainmuutoksen vuonna 1971.
Aikakauslehti
Aikakauslehtien historiaa
Ensimmäisten aikakauslehtien lukijoita oli tuolloinen lukutaitoinen sivistyneistö, jotka olivat käytännössä kaikki miehiä. Lehdet ladottiin ja painettiin vaivalloisesti käsin, eikä niissä juuri käytetty kuvitusta mahdollista kannen puupiirrosta lukuun ottamatta. Postivaunut joko kieltäytyivät kuljettamasta sanomalehtiä paksumpia ja tilaa vieviä aikakauslehtiä tai vaati niistä kovan hinnan.
1800-luku: lukutaito ja lehtituotanto kehittyvät
1800-luvun lopulla ilmoittelu eli lehdissä julkaistavat mainokset olivat tulleet tilaus- ja irtonumeromaksujen ohella aikakauslehtien tärkeäksi rahoitusmuodoksi. Myös aikakauslehtien painoasu ja kuvitus olivat saaneet enemmän näyttävyyttä valokuvauksen ja erilaisten kemigrafisten menetelmien kehittymisen myötä. Höyryvoiman ansiosta paperinvalmistus oli halvempaa ja nopeampaa, samoin painatus höyryvoimalla käyvien rotaatiopainokoneiden ansiosta. Tekstinvalmistuksen mullisti vuonna 1886 markkinoille tuotu Linotype-latomakone. Kaikki nämä vaikuttivat siihen, että aikakauslehdet tulivat hinnaltaan yhä useamman ulottuville.
1900-luku oli aikakauslehtien kulta-aikaa
1900-luvun jälkipuoliskolla tietoliikennetekniikan kehitys ja sähköinen aineistonvalmistus nopeuttivat aikakauslehtien julkaisu- ja painoaikatauluja. Toisaalta televisiomainonta alkoi yhä enemmän kilpailla aikakauslehti-ilmoittelun kanssa näyttävän mielikuvamainonnan välineenä. Tuhansien eri kohderyhmille suunnattujen kaupallisten aikakauslehtien lisäksi monien järjestöjen, yritysten ja muiden organisaatioiden yhteydenpitokanavaksi niiden eri sidosryhmien kanssa tuli aikakauslehden kaltainen, säännöllisesti ilmestyvä painojulkaisu.
Aikakauslehtiformaatit
Tavallinen formaatti on A4 (297×210 mm), ”jenkkikoko” on noin 225×270 mm, lisäksi on muita vakiintumattomia kokoja, kuten muun muassa HS kuukausiliite.
Levikiltään kymmenen suurinta suomalaista aikakauslehteä vuonna 2014
Lähde: MediaAuditFinland Oy, 2015.
Lukijamäärältään 15 suurinta suomalaista aikakauslehteä vuonna 2021
Lukijamäärä kertoo, kuinka monta lukijaa lehden yhdellä keskimääräisellä numerolla on. Lähde
Mikael Bourtzes
Vuonna 968 keisari Nikeforos II Fokas nimitti Bourtzesin patrikiokseksi ja pienen Amanos-vuorilla lähellä Antiokiaa sijainneen Mauron Orosin ('Musta vuori') sotilas- ja siviilihallintoalueen (thema) käskynhaltijaksi ja sotilaskomentajaksi (strategos). Hän sai tehtäväkseen johtaa arabien hallussa olevan Antiokian piirittämistä. Bourtzes kuitenkin rikkoi Nikeforoksen käskyjä ja hyökkäsi kaupunkiin vallaten sen lokakuussa 969. Hän joutui tämän takia epäsuosioon ja Nikeforos erotti hänet virastaan. Myöhemmin Bourtzes liittyi salaliittoon, joka murhasi Nikeforoksen joulukuussa 969.
Maire Halava
Maire Annikki Halava (oik. Hämäläinen; 26. maaliskuuta 1911 Helsinki – 18. heinäkuuta 2004 Helsinki) oli suomalainen pianisti.
Ura
Halava oli kiinnostunut soittamisesta jo pikkutyttönä. Kouluaikana hän opiskeli pianonsoittoa Helsingin musiikkiopistossa ja toimi samalla jonkin aikaa Aino Achtén laululuokan pianistina. Ensikonserttinsa hän piti Helsingissä lokakuussa 1931, minkä jälkeen hän opiskeli lukuvuoden 1931–32 Pariisissa Nadia Boulangerin luokalla. Halava suoritti pianodiplomin 1933 mutta jatkoi edelleen opintojaan ulkomailla. Hän kuuluu puolalaisen Jan Hoffmanin sekä suomalaisten Elli Rängman-Björlinin ja Ingeborg Hymanderin oppilaisiin.
Emil Saarinen
August Emil Saarinen (synt. Mickelson, ent. Salminen, 16. lokakuuta 1879 Korpilahti – 19. marraskuuta 1956 Parkano) oli suomalainen poliitikko, joka toimi SDP:n kansanedustajana vuosina 1910–1918 ja 1922–1929. Sisällissodan aikana hän toimi punaisten Tampereen vankilan johtajana ja kuului punakaartin pohjoisrintaman esikuntaan. Saarinen tunnetaan myös näytelmäkirjailijana.
Mattias Wallgren
Ura
Wallgren aloitti uransa Ersbodan junioreissa 13-vuotiaana. Sittemmin hän on edustanut Dalenia Ruotsin pääsarjassa Superliigassa. Wallgren siirtyi vuonna 2008 Sveitsin pääsarjaan, jossa hän saavutti kaksi Sveitsin mestaruutta vuosina 2009 ja 2010.
Humallahti
thumb|Humallahti on Helsinginniemen länsiosassa, Rajasaaren pohjoispuolella sijaitseva merenlahti (kuvan yläosassa) thumb|Pronssikautinen röykkiöhauta Humallahden rantakalliolla thumb|Anna Kattainen Humallahden uimalan kallioilla 1920-luvulla Humallahti on Seurasaarenselkään kuuluva merenlahti Mäntyniemen itäpuolella Helsingissä. Rajasaari ja sinne johtava Rajasaarenpenger rajaavat lahtea etelästä.
Paul Doumer
Doumer toimi Ranskan Indokiinan kenraalikuvernöörinä vuosina 1897–1902. Palattuaan Ranskaan hän toimi parlamentin puheenjohtajana vuosina 1902–1905. Doumer voitti Aristide Briandin vuoden 1931 presidentinvaaleissa, ja hänestä tuli presidentti 13. toukokuuta.
6. toukokuuta 1932 Doumer ammuttiin Pariisissa, kun hän oli avaamassa kirjamessuja. Murhaaja oli mielisairas venäläinen emigrantti Paul Gorguloff. Doumer kuoli 7. toukokuuta klo 04:37.
Äänekosken kirkko
Äänekosken kirkko on Äänekoskella sijaitseva arkkitehti Erkki Kantosen suunnittelema vuonna 1973 valmistunut kirkko. Se rakennettiin 1907 valmistuneen ja 1968 tulipalossa tuhoutuneen aiemman kirkon tilalle. Kirkon valmistumisvuonna Äänekosken kauppala muutettiin kaupungiksi.
Metsämäen ravirata
Radan toiminnasta vastaa Turun Hippos ry. Se sijaitsee seututie 222:n eli Vanhan Tampereentien varrella, kuuden kilometrin päässä Turun keskustasta.
Katsomorakennus
Katsomorakennuksessa on 700 istumapaikkaa ja 400 paikkainen Ravintola Metsämäki, josta on näkyvyys raviradalle. Samassa rakennuksessa on myös Totohallissa kaksi kahviota ja yksi baari, sekä kolme 30-paikkaista kabinettia.
Opel Antara
Euroopan markkinoilta Antara poistui vuoden 2015 jälkeen. Sen korvaajaksi tuli vuonna 2017 esitelty Opel Grandland X.
Fernando Llorente
Ura
Kesällä 2015 Llorente lähti ilmaissiirrolla Sevillaan. Hän pelasi kauden aikana 23 sarjaottelua, joissa teki neljä maalia. Eurooppa-liigassa hän pelasi mestaruuden voittaneessa Sevillassa neljä ottelua, muttei yhtään peliä neljännesvälierien jälkeen. Kesällä 2016 Englannin Valioliigan Swansea City osti hänet, ja hän teki 33 liigaottelussa 15 maalia. Vuotta myöhemmin hän siirtyi saman sarjan Tottenham Hotspuriin, jossa hän pelasi kaksi kautta. Hän teki Tottenhamille 36 valioliigaottelussa vain kaksi maalia. Mestarien liigan kaudella 2018−2019 hän teki yhdeksässä ottelussa kaksi maalia. Tappiollisessa loppuottelussa Liverpoolia vastaan hän tuli vaihdosta kentälle.
Sandra Eriksson
Arvokisat
Eriksson sijoittui kymmenenneksi alle 20-vuotiaiden EM-kilpailujen 3 000 metrin estejuoksussa Hengelossa heinäkuussa 2007. Seuraavana kesänä hän oli viides saman ikäluokan MM-kilpailuissa Bydgoszczissa uudella 19- ja 22-vuotiaiden Suomen ennätysajalla 10.00,87. Hän sijoittui neljänneksi Kaunasin alle 23-vuotiaiden EM-kilpailuissa 2009. Hän karsiutui alkuerissä saman ikäluokan EM-kilpailuissa Ostravassa 2011.